b"\n_START_ARTICLE_\nDieta (assemblea)\n_START_PARAGRAPH_\nLa Dieta \xc3\xa9s una assemblea de deliberaci\xc3\xb3 formal d'un estat. La paraula deriva del llat\xc3\xad medieval dietas, amb arrel a dies (dia). El terme va acabar essent usat amb aquest sentit at\xc3\xa8s la regularitat amb qu\xc3\xa8 es reunien les assemblees.\n_START_SECTION_\n\xc3\x9as hist\xc3\xb2ric\n_START_PARAGRAPH_\nLes assemblees pol\xc3\xadtiques d'alguns estats europeus actualment anomenades Dieta van variar la seva denominaci\xc3\xb3 al llarg de la hist\xc3\xb2ria. En alguns casos, la Dieta reunia als diversos estrats socials (noblesa, clergat, burgesia) amb el rei, com la Generalitat de Catalunya, la Generalitat Valenciana, els Estats Generals de Fran\xc3\xa7a, els Estats Generals dels Pa\xc3\xafsos Baixos o les Corts a Portugal._NEWLINE_Les assemblees del Sacre Imperi Romanogerm\xc3\xa0nic rebia la denominaci\xc3\xb3 de Reichstag (Dieta Imperial): Dieta d'Augsburg, Dieta de Nuremberg, Dieta de Ratisbona, Dieta de Worms._NEWLINE_El Riksdag dels Estats era la dieta de quatre estats generals de Su\xc3\xa8cia, des del segle XV fins al 1866. La Dieta de Finl\xc3\xa0ndia fou la successora del Riksdag del Gran Ducat de Finl\xc3\xa0ndia, entre el 1809 i 1918._NEWLINE_La Dieta del Regne d'Hongria (en llat\xc3\xad, congregationes generales) reunia l'alta aristocr\xc3\xa0cia del pa\xc3\xads, a m\xc3\xa9s dels delegats de la noblesa de cada comtat, representants de l'esgl\xc3\xa9sia, de les ciutats reals i algunes comunitats de proced\xc3\xa8ncia forana con resid\xc3\xa8ncia al pa\xc3\xads, i que va existir des del segle XV fins al 1848.\n_START_SECTION_\n\xc3\x9as actual\n_START_PARAGRAPH_\nEn alguns pa\xc3\xafsos democr\xc3\xa0tics, el poder legislatiu (o una de les cambres) rep el nom de Dieta, com la Dieta del Jap\xc3\xb3 (kokkai), o la sejm polonesa. Al dependre del pa\xc3\xads, el nom legal del poder legislatiu varia, anomenant-se Parlament, Congr\xc3\xa9s, Assemblea nacional, Assemblea legislativa, Corts Generals, entre altres."